CELEX: 32020R1292
Language: et
Date: 2020-09-15 00:00:00
Title: Komisjoni rakendusmäärus (EL) 2020/1292, 15. september 2020, milles käsitletakse meetmeid taimekahjustaja Agrilus planipennis Fairmaire Ukrainast liitu sissetoomise ärahoidmiseks ja millega muudetakse rakendusmääruse (EL) 2019/2072 XI lisa

16.9.2020   
               
               
                  ET
               
               
                  Euroopa Liidu Teataja
               
               
                  L 302/20
               
            
         KOMISJONI RAKENDUSMÄÄRUS (EL) 2020/1292,
         15. september 2020,
         milles käsitletakse meetmeid taimekahjustaja Agrilus planipennis Fairmaire Ukrainast liitu sissetoomise ärahoidmiseks ja millega muudetakse rakendusmääruse (EL) 2019/2072 XI lisa
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu määrust (EL) 2016/2031, 26. oktoober 2016, mis käsitleb taimekahjustajatevastaseid kaitsemeetmeid, millega muudetakse Euroopa Parlamendi ja nõukogu määruseid (EL) nr 228/2013, (EL) nr 652/2014 ja (EL) nr 1143/2014 ning millega tunnistatakse kehtetuks nõukogu direktiivid 69/464/EMÜ, 74/647/EMÜ, 93/85/EMÜ, 98/57/EÜ, 2000/29/EÜ, 2006/91/EÜ ja 2007/33/EÜ, (1) eriti selle artikli 41 lõiget 2 ja artikli 72 lõiget 1,
         ning arvestades järgmist:
         
                     (1)
                  
                  
                     Taimekahjustaja Agrilus planipennis Fairmaire (edaspidi „kõnealune taimekahjustaja“) on liidu karantiinse taimekahjustajana loetletud komisjoni rakendusmääruse (EL) 2019/2072 (2) II lisas. Kõnealune taimekahjustaja on prioriteetse taimekahjustajana loetletud ka komisjoni delegeeritud määruses (EL) 2019/1702 (3).
                  
               
                     (2)
                  
                  
                     Teatavat liiki taimede, puidu ja eraldatud koore suhtes seoses kõnealuse taimekahjustajaga kohaldatavad impordinõuded on kehtestatud rakendusmääruse (EL) 2019/2072 VII lisas nende kolmandate riikide jaoks, kus taimekahjustaja esineb. Kõnealuse määruse XI lisa A osa kohaselt nõutakse selliste taimede või taimsete saaduste asjaomastest kolmandatest päritoluriikidest liitu sissetoomisel fütosanitaarsertifikaate.
                  
               
                     (3)
                  
                  
                     2019. aasta novembris kinnitas Ukraina kõnealuse taimekahjustaja esimesi ametlikke leide oma territooriumil.
                  
               
                     (4)
                  
                  
                     Kõnealune riik ei ole loetletud nende kolmandate riikide hulgas, millest rakendusmääruse (EL) 2019/2072 VII lisa kohaselt on lubatud import liidu territooriumile. Seepärast tuleks võtta vastu erimeetmed, et hoida ära teatavat liiki taimedel, puidul ja eraldatud koorel esineva kõnealuse taimekahjustaja võimalikku sissetoomist Ukrainast liitu.
                  
               
                     (5)
                  
                  
                     Võttes arvesse kõnealuse taimekahjustajaga seotud fütosanitaarriski, peaks Ukrainast pärit, teadaolevalt selle kahjustaja asjaomastel peremeestaimedel, selliste taimede puidul ja koorel olema liitu sissetoomisel kaasas fütosanitaarsertifikaat koos lisadeklaratsiooniga selle kohta, et need on pärit kõnealuse organismist vabast piirkonnast. Selline lisadeklaratsioon tuleks koostada kooskõlas asjakohaste rahvusvaheliste fütosanitaarmeetmete standarditega ja edastada eelnevalt komisjonile. Teatavat liiki puitu tuleks importida üksnes juhul, kui koor ja osa välimisest maltspuidust on nõuetekohaselt töödeldud või eemaldatud, et tagada fütosanitaarkaitse kõrgem tase.
                  
               
                     (6)
                  
                  
                     Kuna kõnealuse taimekahjustaja staatus Ukrainas vajab täiendavat kinnitust, tuleks hankida täiendavaid tehnilisi ja teaduslikke tõendeid, et hinnata sellest kahjustajast tulenevat fütosanitaarriski liidule. Selliseid tõendeid on vaja koguda kõnealuse taimekahjustaja esinemise kohta ka muudes kolmandates riikides, et ajakohastada rakendusmääruse (EL) 2019/2072 VII lisas loetletud asjakohaseid meetmeid. Seepärast tuleks käesolevas määruses sätestatud meetmed võimalikult kiiresti läbi vaadata.
                  
               
                     (7)
                  
                  
                     Rakendusmääruse (EL) 2019/2072 XI lisa tuleks samuti muuta, et nõuda asjaomaste taimede ja taimsete saaduste Ukrainast liitu sissetoomisel fütosanitaarsertifikaati.
                  
               
                     (8)
                  
                  
                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Reguleerimisese
            Käesolevas määruses sätestatakse meetmed, et hoida ära taimekahjustaja Agrilus planipennis Fairmaire Ukrainast liitu sissetoomine.
         
         
            Artikkel 2
            Ukrainast pärit taimede, puidu ja eraldatud koore liitu sissetoomine
            Ukrainast pärit taimi, puitu ja eraldatud koort võib liitu sisse tuua üksnes juhul, kui need vastavad lisas loetletud asjakohastele meetmetele.
         
         
            Artikkel 3
            Rakendusmääruse (EL) 2019/2072 XI lisa muutmine
            Rakendusmääruse (EL) 2019/2072 XI lisa A osa muudetakse järgmiselt:
            
                        a)
                     
                     
                        punktis 3 asendatakse kande „Fraxinus L., Juglans L., Pterocarya Kunth ja Ulmus davidiana Planch.“ kolmandas veerus olev tekst järgmisega: „Kanada, Hiina, Korea Rahvademokraatlik Vabariik, Jaapan, Mongoolia, Korea Vabariik, Venemaa, Taiwan, Ukraina ja Ameerika Ühendriigid“;
                     
                  
                        b)
                     
                     
                        punktis 11 asendatakse kande „Fraxinus L., Juglans L., Pterocarya Kunth ja Ulmus
                           davidiana Planch.“ kolmandas veerus olev tekst järgmisega: „Kanada, Hiina, Korea Rahvademokraatlik Vabariik, Jaapan, Mongoolia, Korea Vabariik, Venemaa, Taiwan, Ukraina ja Ameerika Ühendriigid“;
                     
                  
                        c)
                     
                     
                        punktis 12 asendatakse kande „Fraxinus L., Juglans L., Pterocarya Kunth ja Ulmus davidiana Planch.“ kolmandas veerus olev tekst järgmisega: „Kanada, Hiina, Korea Rahvademokraatlik Vabariik, Jaapan, Mongoolia, Korea Vabariik, Venemaa, Taiwan, Ukraina ja Ameerika Ühendriigid“.
                     
                  
         
            Artikkel 4
            Ajutiste meetmete läbivaatamine
            Käesolevas määruses sätestatud meetmete eesmärk on kõrvaldada fütosanitaarriskid, mida ei ole täielikult hinnatud ja mis on ajutised.
            Need meetmed vaadatakse läbi niipea kui võimalik, kuid hiljemalt ühe aasta jooksul pärast käesoleva määruse vastuvõtmise kuupäeva.
         
         
            Artikkel 5
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 15. september 2020
            
               
                  Komisjoni nimel
               
               
                  eesistuja
               
               Ursula VON DER LEYEN
            
         
         
            (1)  ELT L 317, 23.11.2016, lk 4.
         
            (2)  Komisjoni 28. novembri 2019. aasta rakendusmäärus (EL) 2019/2072, millega kehtestatakse ühetaolised tingimused Euroopa Parlamendi ja nõukogu määruse (EL) 2016/2031 rakendamiseks seoses taimekahjustajatevastaste kaitsemeetmetega ning tunnistatakse kehtetuks komisjoni määrus (EÜ) nr 690/2008 ja muudetakse komisjoni rakendusmäärust (EL) 2018/2019 (ELT L 319, 10.12.2019, lk 1).
         
            (3)  Komisjoni 1. augusti 2019. aasta delegeeritud määrus (EL) 2019/1702, millega täiendatakse Euroopa Parlamendi ja nõukogu määrust (EL) 2016/2031, kehtestades prioriteetsete taimekahjustajate loetelu (ELT L 260, 11.10.2019, lk 8).
      
      
         
            LISA
            
               Loetelu Ukrainast pärit taimedest, taimsetest saadustest ja muudest objektidest ning vastavatest meetmetest nende sissetoomisel liidu territooriumile, nagu on osutatud artiklis 2
            
            
                        Taimed, taimsed saadused või muud objektid
                     
                     
                        CN-kood
                     
                     
                        Meetmed
                     
                  
                        
                                    1.
                                 
                                 
                                    Perekondade Fraxinus L., Juglans ailantifolia Carr., Juglans mandshurica Maxim., Ulmus davidiana Planch. ja Pterocarya
                                       rhoifolia Siebold & Zucc. taimed, v.a viljad ja seemned
                                 
                              
                     
                        ex 0602 10 90 
                        ex 0602 20 20 
                        ex 0602 20 80 
                        ex 0602 90 41 
                        ex 0602 90 45 
                        ex 0602 90 46 
                        ex 0602 90 48 
                        ex 0602 90 50 
                        ex 0602 90 70 
                        ex 0602 90 99 
                        ex 0604 20 90 
                        ex 1404 90 00 
                     
                     
                        Taimed peavad vastama mõlemale tingimusele:
                        
                                    a)
                                 
                                 
                                    nendega on kaasas fütosanitaarsertifikaat, mille lahtris „Lisadeklaratsioon“ on märgitud, et taimed on pärit piirkonnast, mille Ukraina taimekaitseorganisatsioon on vastavalt asjakohastele rahvusvahelistele fütosanitaarmeetmete standarditele tunnistanud vabaks taimekahjustajast Agrilus planipennis Fairmaire, ning mis asub vähemalt 100 km kaugusel lähimast teadaolevast piirkonnast, kus kõnealuse taimekahjustaja esinemine on ametlikult kinnitatud,
                                 
                              
                                    b)
                                 
                                 
                                    Ukraina taimekaitseorganisatsioon on selle piirkonna kõnealuse taimekahjustaja vabast staatusest eelnevalt kirjalikult komisjonile teatanud.
                                 
                              
                  
                        
                                    2.1.
                                 
                                 
                                    Perekondade Fraxinus L., Juglans ailantifolia Carr., Juglans mandshurica Maxim., Ulmus davidiana Planch. ja Pterocarya rhoifolia Siebold & Zucc. puit, muul kujul kui:
                                    
                                                —
                                             
                                             
                                                täielikult või osaliselt kõnealustest puudest saadud pilpad, tükikesed, saepuru, laastud, puidujäätmed või -jäägid,
                                             
                                          
                                                —
                                             
                                             
                                                puidust pakkematerjal pakkekarpide, -kastide, latt- või korvpakendite, pakketrumlite ja muude samalaadsete pakenditena; puitalused, äärtega puitalused ja muud kaubaalused, kaubaaluste puidust ääred, pakkimispuit, olenemata sellest, kas seda tegelikult kasutatakse mitmesuguste kaupade veol, välja arvatud puidusaadetise koostamiseks kasutatud puitpakend, mis on valmistatud sama liiki ja sama kvaliteediga puidust, kui on saadetises, ja vastab samadele liidu fütosanitaarnõuetele kui saadetises olev puit,
                                             
                                          
                                                —
                                             
                                             
                                                kuid sealhulgas puit, millel ei ole säilinud looduslikku kumerat pinda, ning mööbel ja muud töötlemata puidust valmistatud tooted
                                             
                                          
                              
                     
                        ex 4401 12 00 
                        ex 4403 12 00 
                        ex 4403 99 00 
                        ex 4404 20 00 
                        ex 4406 12 00 
                        ex 4406 92 00 
                        4407 95 10 
                        4407 95 91 
                        4407 95 99 
                        ex 4407 99 27 
                        ex 4407 99 40 
                        ex 4407 99 90 
                        ex 4408 90 15 
                        ex 4408 90 35 
                        ex 4408 90 85 
                        ex 4408 90 95 
                        ex 4416 00 00 
                        ex 9406 10 00 
                     
                     
                        Puit peab vastama ühele järgmistest tingimustest:
                        
                                    a)
                                 
                                 
                                    sellega on kaasas fütosanitaarsertifikaat, mille lahtris „Lisadeklaratsioon“ on märgitud, et puit on pärit konkreetselt nimetatud piirkonnast, mille Ukraina taimekaitseorganisatsioon on vastavalt asjakohastele rahvusvahelistele fütosanitaarmeetmete standarditele tunnistanud vabaks taimekahjustajast Agrilus planipennis Fairmaire, ning mis asub vähemalt 100 km kaugusel lähimast teadaolevast piirkonnast, kus kõnealuse taimekahjustaja esinemine on ametlikult kinnitatud, ning milles on kirjas, et Ukraina taimekaitseorganisatsioon on selle piirkonna kõnealuse taimekahjustaja vabast staatusest eelnevalt kirjalikult komisjonile teatanud,
                                 
                              
                                    b)
                                 
                                 
                                    sellega on kaasas fütosanitaarsertifikaat, mille lahtris „Lisadeklaratsioon“ on märgitud, et koor ja vähemalt 2,5 cm välimisest maltspuidust on eemaldatud üksuses, millele Ukraina taimekaitseorganisatsioon on selleks andnud loa ja mille üle ta teostab järelevalvet,
                                 
                              
                                    c)
                                 
                                 
                                    sellega on kaasas fütosanitaarsertifikaat, mille lahtris „Lisadeklaratsioon“ on märgitud, et puit on läbinud kiiritamise ioniseeriva kiirgusega ja saanud minimaalse neeldumisdoosi 1 kGy kogu puidu ulatuses.
                                 
                              
                  
                        
                                    2.2.
                                 
                                 
                                    Puit pilbaste, tükikeste, saepuru, laastude ja puidujäätmete- ja jääkidena, mis on tervikuna või osaliselt saadud perekondadest Fraxinus L., Juglans ailantifolia Carr., Juglans mandshurica Maxim., Ulmus
                                       davidiana Planch. ja Pterocarya rhoifolia Siebold & Zucc.
                                 
                              
                     
                        ex 4401 22 00 
                        ex 4401 40 10 
                        ex 4401 40 90 
                     
                     
                        Puit peab vastama mõlemale tingimusele:
                        
                                    a)
                                 
                                 
                                    sellega on kaasas fütosanitaarsertifikaat, mille lahtris „Lisadeklaratsioon“ on märgitud, et puit on pärit konkreetselt nimetatud piirkonnast, mille Ukraina taimekaitseorganisatsioon on vastavalt asjakohastele rahvusvahelistele fütosanitaarmeetmete standarditele tunnistanud vabaks taimekahjustajast Agrilus planipennis Fairmaire, ning mis asub vähemalt 100 km kaugusel lähimast teadaolevast piirkonnast, kus kõnealuse taimekahjustaja esinemine on ametlikult kinnitatud,
                                 
                              
                                    b)
                                 
                                 
                                    Ukraina taimekaitseorganisatsioon on selle piirkonna kõnealuse taimekahjustaja vabast staatusest eelnevalt kirjalikult komisjonile teatanud.
                                 
                              
                  
                        
                                    3.
                                 
                                 
                                    Perekondade Fraxinus L., Juglans ailantifolia Carr., Juglans mandshurica Maxim., Ulmus davidiana Planch. ja Pterocarya rhoifolia Siebold & Zucc. eraldatud koor ja koorest valmistatud tooted
                                 
                              
                     
                        ex 1404 90 00 
                        ex 4401 40 90 
                     
                     
                        Koor peavad vastama mõlemale tingimusele:
                        
                                    a)
                                 
                                 
                                    sellega on kaasas fütosanitaarsertifikaat, mille lahtris „Lisadeklaratsioon“ on ametlikult märgitud, et koor on pärit konkreetselt nimetatud piirkonnast, mille Ukraina taimekaitseorganisatsioon on vastavalt asjakohastele rahvusvahelistele fütosanitaarmeetmete standarditele tunnistanud vabaks taimekahjustajast Agrilus planipennis Fairmaire, ning mis asub vähemalt 100 km kaugusel lähimast teadaolevast piirkonnast, kus kõnealuse taimekahjustaja esinemine on ametlikult kinnitatud,
                                 
                              
                                    b)
                                 
                                 
                                    Ukraina taimekaitseorganisatsioon on selle piirkonna kõnealuse taimekahjustaja vabast staatusest eelnevalt kirjalikult komisjonile teatanud.